ΓΡΑΠΤΗ ΕΡΩΤΗΣΗ E-3278/02

υποβολή: Maurizio Turco (NI) προς την Επιτροπή

(19 Νοεμβρίου 2002)

Θέμα: Απόκλιση στόχων μεταξύ των προγραμμάτων Puglia — Αλβανίας και Αλβανίας-Ελλάδας

Στο πλαίσιο του Interreg III A εγκρίθηκαν τα κάτωθι προγράμματα συνεργασίας:

Α. Puglia-Αλβανία, χρηματοδοτούμενο με 33 εκατομμύρια ευρώ: το πρόγραμμα αποτελεί εμβάθυνση των πρωτοβουλιών που δρομολογήθηκαν ήδη με το Interreg II που προικοδοτήθηκαν τότε με 81,5 εκατομμύρια ευρώ και καλύπτουν συνολική επιφάνεια 38 486 τετραγωνικών χιλιομέτρων, σύμφωνα δε με την Επιτροπή απευθύνονται σε πληθυσμό 6,2 εκατομμυρίων κατοίκων, 2,8 εκατομμύρια των οποίων κατοικούν στην Ιταλία και περίπου 3,4 εκατομμύρια στην Αλβανία,

Β. Ελλάδα-Αλβανία χρηματοδοτούμενο με 90 εκατομμύρια ευρώ, από τα οποία 70,4 εκατομμύρια αποβλέπουν στην ουσία στη σωστή επιτήρηση των συνόρων μεταξύ των δύο χωρών: το πρόγραμμα αφορά πληθυσμό 1,4 εκατομμυρίων κατοίκων από τους οποίου 900 000 είναι Έλληνες και 5000 000 είναι Αλβανοί που ζουν σε δύο πολύ φτωχές περιοχές εκατέρωθεν των συνόρων.

Με γνώμονα των κατανομή των πιστώσεων μεταξύ των κρατών μελών, την επέκταση της επικράτειας, τον αριθμό των κατοίκων που είναι αποδέκτες του προγράμματος και το βιοτικό επίπεδο στις ενδιαφερόμενες περιοχές, το κυριότερο πρόβλημα όσον αφορά την ασφάλεια και την πραγματική συρροή λαθρομεταναστών από την Αλβανία προς την Ευρωπαϊκή Ένωση επικεντρώνεται σχεδόν αποκλειστικά στη μεταφορά τους με πλοία στις ακτές της Puglia.

Οι προσπάθειες που ανέκαθεν κατέβαλε η περιφέρεια της Puglia για την ανάπτυξη της Αλβανίας, πέρα από τις κοινοτικές ενισχύσεις, δεν έχουν αντίστοιχο στην Ένωση ενώ είναι γνωστές για το εύρος τους και την ποιότητά τους οι θεσμικές σχέσεις και η συμβολή στην αναβάθμιση της δημόσιας διοίκησης. Εξάλλου, η περιφέρεια της Puglia διοργανώνει μαζί με τον εκθεσιακό οργανισμό Fiera del Levante μιά ετήσια εμπορική έκθεση στα Τίρανα. Η τέταρτη διοργάνωση της έκθεσης αυτής κατέγραψε τον περασμένο Μάιο τη συμμετοχή των 303 εκθετών και συγκέντρωσε πάνω από 40 000 επισκέπτες προέλευσης, εκτός από την Puglia, από το Μαυροβούνιο την ΠΓΔΜ, την Ελλάδα, την Κροατία, τη Βοσνία, τη Σερβία, τη Σλοβενία, τη Βουλγαρία, τη Ρουμανία και την Τουρκία.

Μπορεί κατά συνέπεια η Επιτροπή να αναφέρει εάν δεν θεωρεί αναγκαίο να προβλεφθούν μηχανισμοί για περαιτέρω χρηματοδότηση, πέρα από τα προβλεπόμενα προγράμματα για να διασφαλισθεί η ενδεδειγμένη ανάπτυξη της Αλβανίας, ώστε να επιτευχθεί μεταξύ άλλων ένα αντικίνητρο για την μαζική μετανάστευση στην Ευρωπαϊκή Ένωση μέσω της Αδριατικής και να αποτραπεί συρροή λαθρομεταναστών στις ακτές της Puglia;

Απάντηση του κ. Barnier εξ ονόματος της Επιτροπής

(9 Ιανουαρίου 2003)

Στο πλαίσιο των αντίστοιχων χορηγήσεων τους, τα κράτη μέλη έχουν καθορίσει τα ίδια την οικονομική κατανομή για κάθε πρόγραμμα Interreg III στο οποίο συμμετέχουν και αυτό συμβαίνει και για τα προγράμματα μεταξύ της Ελλάδας, της Ιταλίας και της Αλβανίας.

Η Αλβανία, μαζί με άλλες χώρες της Βαλκανικής, θα συμμετάσχει και αυτή σε νέο πρόγραμμα Interreg (Interreg IIIA Ιταλία-Αδριατική), του οποίου ήδη προχωρεί ή έγκριση, στο πλαίσιο του οποίου προβλέπεται συνολική κοινοτική συνδρομή 50,5 εκατ. ευρώ. Είναι χρήσιμο να διευκρινισθεί ότι, αν και τα συγχρηματοδοτούμενα στο πλαίσιο των προγραμμάτων Interreg έργα τοποθετούνται στο κοινοτικό έδαφος, πρέπει να παρουσιάζουν εμφανή επίπτωση για τις ενδιαφερόμενες τρίτες χώρες.

Το θέμα της μετανάστευσης και της ασφάλειας στη ζώνη της Νότιας Αδριατικής αποτελεί το αντικείμενο και άλλων ενεργειών προβλεπόμενων στο πλαίσιο προγραμμάτων διαρθρωτικών ταμείων, όπως το πρόγραμμα Sicurezza 2000-2006 που αφορά τις ιταλικές περιφέρειες του στόχου 1 και το πρόγραμμα Interreg III Archimed (περιφέρειες Mezzogiorno και Ελλάδα), ήδηπό έγκριση από την Επιτροπή.

Επιπλέον προς τη βοήθεια που προβλέπεται από τα προγράμματα Interreg μεταξύ Αλβανίας και Ιταλίας/Ελλάδας το έτος 2001, η Επιτροπή εξέδωσε έγγραφο στρατηγικής για την Αλβανία (CSP). Το εν λόγω έγγραφο περιλαμβάνει πολυετές ενδεικτικό πρόγραμμα (ΠΕΠ) όπου προβλέπεται συνολικά η χορήγηση 143,9 εκατ. ευρώ στην Αλβανία μεταξύ 2002-2004 (για την περίοδο 2001-2004 το ποσό αυξάνεται σε 181,4 εκατ. ευρώ). Η βοήθεια αυτή θαλοποιηθεί στο πλαίσιο του προγράμματος CARDS. Σχεδόν το μισό του συνολικού ποσού χορηγείται για δράσεις όπως η ενίσχυση της δικαιοσύνης, η συμβολή στην ολοκληρωμένη συνοριακή διαχείριση καθώς και δράσεις στους τομείς της δημόσιας τάξης, του ασύλου και της μετανάστευσης και του οργανωμένου εγκλήματος.

Επιπλέον, το περιφερειακό πρόγραμμα CARDS παρέχει σε ολόκληρη την περιοχή ενίσχυση στους τομείς της ολοκληρωμένης μεθοριακής διαχείρισης, της σταθεροποίησης της δημοκρατίας, της συγκρότησης των θεσμών και της περιφερειακήςποδομής, με οικονομική αρωγή 80 εκατ. ευρώ για την περίοδο 2002-2004.

Το θέμα της παράνομης μετανάστευσης έχει επίσης τεθεί σε διάφορα πολιτικά βήματα. Θα συζητηθεί και στο πλαίσιο των μελλοντικών διαπραγματεύσεων για τη συμφωνία σταθεροποίησης και σύνδεσης (ΣΣΣ) μεταξύ της Ένωσης και της Αλβανίας.

Εξάλλου, στις 28 Νοεμβρίου 2002, η Επιτροπή έλαβε αρμοδίως από το Συμβούλιο (Δικαιοσύνη και Εσωτερικές Υποθέσεις) εξουσιοδότηση να διαπραγματευθεί συμφωνία επαναπροώθησης μεταξύ της Κοινότητας και της Αλβανίας. Η εν λόγω συμφωνία επαναπροώθησης, μόλις συναφθεί, θα συνδράμει στην αποτελεσματικότερη καταπολέμηση της λαθρομετανάστευσης από την Αλβανία και στην προώθηση της οικονομικής ευμάρειας στηνπόψη περιοχή, συμβάλλοντας κατά τον τρόπο αυτό στην επίλυση των προβλημάτων στα οποία οφείλονται οι μεταναστευτικές ροές.